CELEX: 32014D0909
Language: et
Date: 2014-12-12 00:00:00
Title: 2014/909/EL: Komisjoni rakendusotsus, 12. detsember 2014 , mis käsitleb teatavaid kaitsemeetmeid seoses väikese tarumardika esinemise kinnitatud juhtumitega Itaalias (teatavaks tehtud numbri C(2014) 9415 all)  EMPs kohaldatav tekst

16.12.2014   
               
               
                  ET
               
               
                  Euroopa Liidu Teataja
               
               
                  L 359/161
               
            KOMISJONI RAKENDUSOTSUS,
      12. detsember 2014,
      mis käsitleb teatavaid kaitsemeetmeid seoses väikese tarumardika esinemise kinnitatud juhtumitega Itaalias
      
         
            (teatavaks tehtud numbri C(2014) 9415 all)
         
      
      (Ainult itaaliakeelne tekst on autentne)
      (EMPs kohaldatav tekst)
      
         (2014/909/EL)
      
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
      võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
      ning arvestades järgmist:
      
                  (1)
               
               
                  Väike tarumardikas (Aethina tumida) on mesilaste parasiit. See liik on endeemiline Sahara-taguses Aafrikas ning võimeline kiiresti paljunema, kui on olemas mesilasvastsed ja kärjemesi. Täiskasvanud isendid võivad lennata mitmeid kilomeetreid, et levida muudel sarnaste tingimustega aladel. Väike tarumardikas on liidus teatamiskohustuslik parasiit vastavalt nõukogu direktiivile 92/65/EMÜ (3).
               
            
                  (2)
               
               
                  11. septembril 2014 teatas Itaalia komisjonile väikese tarumardika esinemisest mesilasperes, mille oli rajanud Calabria maakonnas asuva ülikooli osakond.
               
            
                  (3)
               
               
                  Itaalia võttis viivitamata meetmed, et likvideerida väike tarumardikas ja hoida ära selle levik ning samuti uurida, mil määral esineb seda parasiiti Calabrias puhangukoha ümbruses. Eelkõige kehtestati puhangukoha ümber 20 km raadiusega kaitse- ja 100 km raadiusega järelevalvetsoon. 100 km raadiusega tsoonid ulatuvad ka Sitsiilia Messina ja Catania provintsidesse.
               
            
                  (4)
               
               
                  Pärast väikese tarumardika leidmist esimese leiukoha lähedal asuvates mesilates laiendas Itaalia meetmeid, kehtestades kogu Calabria maakonda hõlmava järelevalvetsooni ning meemesilaste ja kimalaste (Bombus spp.) väljaviimise keelu.
               
            
                  (5)
               
               
                  Alates väikese tarumardika esimesest leiust Calabrias on kinnitatud veel 35 juhtumit lähestikku asuvates mesilates 20 km raadiusega kaitsetsoonis. Calabria maakonna muudes osades parasiidi esinemise suhtes tehtud kontrollide tulemused on seni olnud negatiivsed.
               
            
                  (6)
               
               
                  7. novembril 2014 teatas Itaalia väikese tarumardika uuest leiust Sitsiilias Siracusa provintsis, mis asub väljaspool eelnevalt piirangutega hõlmatud piirkondi. Parasiit avastati mesilas, mis oli kõnealusesse provintsi veetud Calabria kaitsetsoonist 2014. aasta augusti lõpus enne piiravate meetmete rakendamist.
               
            
                  (7)
               
               
                  Kõik positiivsete kontrollitulemustega mesilad on hävitatud; kuid väikese tarumardika levik Itaalia tabandunud piirkonnast väljapoole kujutab tõsist ohtu meemesilastele ja kimalastele Euroopa Liidus.
               
            
                  (8)
               
               
                  Selleks et vältida tarbetuid häireid liidusiseses kaubanduses ning põhjendamatute kaubandustõkete kehtestamist kolmandate riikide poolt, ning et takistada väikese tarumardika levikut liidu teistesse piirkondadesse, on vaja kehtestada liidu tasandil loetelu Itaalia piirkondadest, mille suhtes tuleks kohaldada teatavaid kaupade liikumispiiranguid seoses väikese tarumardika esinemisega.
               
            
                  (9)
               
               
                  Lisaks tuleb eespool nimetatud piirkondi võtta arvesse liidusisese kauplemise sertifikaadis, kuna direktiivi 92/65/EMÜ E lisa 2. osas sätestatud veterinaarsertifikaadis mesilaste ja kimalastega kauplemiseks on märgitud, et mesilased ja kimalased peavad olema pärit piirkonnast, mille suhtes vähemalt 100 km raadiuses ei ole kehtestatud piiranguid seoses väikese tarumardika esinemise kahtluse või kinnitatud esinemisega, ning kus sellist nakatumist ei esine.
               
            
                  (10)
               
               
                  Käesoleva otsusega ettenähtud meetmed tuleks läbi vaadata kaheksa kuu jooksul alates käesoleva otsuse vastuvõtmise kuupäevast, pidades silmas väikese tarumardika epidemioloogilise olukorra arengut Itaalias.
               
            
                  (11)
               
               
                  Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Käesolevas otsuses sätestatakse kaitsemeetmed, mida Itaalia peab võtma pärast seda, kui lisas loetletud piirkondades on kinnitatud meemesilaste (Apis mellifera) hulgas väikese tarumardika (Aethina tumida) esinemise juhtumid.
      Artikkel 2
      Käesolevas otsuses kasutatakse järgmisi mõisteid:
      a)   
      „mesitaru”
      – 
      
                  i)
               
               
                  mesilaste jaoks ehitatud varjualune;
               
            
                  ii)
               
               
                  kimalaste (Bombus spp.) majake või kimalaspesa;
               
            b)   „mesila”– mesitarude ja hoonete või rajatiste rühm geograafilises piirkonnas, kus selliseid mesitarusid peetakse või on peetud;
      c)   „mesinduse töötlemata kõrvalsaadused”– komisjoni määruse (EL) nr 142/2011 (4) I lisa punktis 10 määratletud muuks otstarbeks kui inimtoiduks ettenähtud mesi, mesilasvaha, mesilaspiim, taruvaik või õietolm, mida ei ole mingil viisil töödeldud, nagu on osutatud kõnealuse määruse XIV lisa II peatüki 1. jaos sätestatud tabeli 2 neljanda veeru 10. real;
      d)   „mesindustarvikud”– kasutatud mesitarud, mesitarude osad ja mesindustegevuses kasutatavad vahendid.
      Artikkel 3
      1.   Itaalia tagab, et võtab lisas loetletud piirkondades järgmised kaitsemeetmed:
      
                  a)
               
               
                  keeld lähetada lisas loetletud piirkondadest teistesse liidu piirkondadesse järgmisi kaubasaadetisi:
                  
                              i)
                           
                           
                              meemesilased;
                           
                        
                              ii)
                           
                           
                              kimalased;
                           
                        
                              iii)
                           
                           
                              mesinduse töötlemata kõrvalsaadused;
                           
                        
                              iv)
                           
                           
                              mesindustarvikud;
                           
                        
                              v)
                           
                           
                              inimtoiduks ettenähtud kärjemesi;
                           
                        
            
                  b)
               
               
                  kohesed kontrollid ja epidemioloogilised uuringud, sh
                  
                              i)
                           
                           
                              artikli 3 lõike 1 punktis a osutatud kaupade tuvastamine ja nende liikumise jälgimine sellistesse mesilatesse ja meevurritamisettevõtetesse ning sealt välja, mis asuvad 20 km raadiuses sellis(t)e mesitaru(de) ümber, milles väikese tarumardika esinemise juhtum(id) on kinnitatud;
                           
                        
                              ii)
                           
                           
                              kõnealuste koheste kontrollide ja epidemioloogiliste uuringute tulemuste teatamine komisjonile.
                           
                        
            2.   Itaalia viib läbi täiendavad kontrollid ja epidemioloogilised uuringud, sh artikli 3 lõike 1 punktis a osutatud kaupade eelneva liikumise jälgimine lisas loetletud piirkondadesse ja sealt välja.
      3.   Lõike 1 punktiga b ja lõikega 2 ettenähtud kontrollide ja epidemioloogiliste uuringute tulemuste põhjal võib Itaalia vajaduse korral rakendada täiendavaid kaitsemeetmeid.
      4.   Itaalia teatab komisjonile ja liikmesriikidele selliste kaitsemeetmete rakendamisest, mis on ette nähtud lõigetega 1, 2 ja 3.
      Artikkel 4
      Käesolevat otsust kohaldatakse kuni 31. maini 2015.
      Artikkel 5
      Käesolev otsus on adresseeritud Itaalia Vabariigile.
      
         Brüssel, 12. detsember 2014
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 395, 30.12.1989, lk 13.
      
         (2)  EÜT L 224, 18.8.1990, lk 29.
      
         (3)  Nõukogu direktiiv 92/65/EMÜ, 13. juuli 1992, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse (EÜT L 268, 14.9.1992, lk 54).
      
         (4)  Komisjoni määrus (EL) nr 142/2011, 25. veebruar 2011, millega rakendatakse Euroopa Parlamendi ja nõukogu määrust (EÜ) nr 1069/2009, milles sätestatakse muuks otstarbeks kui inimtoiduks ettenähtud loomsete kõrvalsaaduste ja nendest saadud toodete tervise-eeskirjad, ja nõukogu direktiivi 97/78/EÜ seoses teatavate selle direktiivi alusel piiril toimuvast veterinaarkontrollist vabastatud proovide ja näidistega (ELT L 54, 26.2.2011, lk 1).
      
         LISA
         
                     Liikmesriik
                  
                  
                     Kaitsemeetmetega hõlmatud piirkonnad
                  
               
                     Itaalia
                  
                  
                     Calabria maakond: kogu maakond
                  
               
                     Sitsiilia maakond: kogu maakond